ವರಾಹಾವತಾರ

thumb|
ಭೂದೇವಿಯ ರಕ್ಷಣೆಗಾಗಿ ವರಾಹಾವತಾರ
**ವರಾಹಾವತಾರ** ಹಂದಿಯ ರೂಪದಲ್ಲಿ ಹಿಂದೂ ದೇವತೆ ವಿಷ್ಣುವಿನ ಅವತಾರ, ಮತ್ತು ಇದು ಕೂರ್ಮಾವತಾರದ ನಂತರ ಹಾಗು ನರಸಿಂಹಾವತಾರದ ಮೊದಲು ಬರುತ್ತದೆ. ವರಾಹಾವತಾರವನ್ನು ದಶಾವತಾರಗಳಲ್ಲಿ ಮೂರನೆಯದಾಗಿ ಪಟ್ಟಿಮಾಡಲಾಗುತ್ತದೆ.

ವರಾಹ ಪದವು ಋಗ್ವೇದದಲ್ಲಿ ಕಂಡುಬರುತ್ತದೆ. ಉದಾಹರಣೆಗೆ, 1.88.5, 8.77.10 ಮತ್ತು 10.28.4 ನಂತಹ ಮಂತ್ರಗಳಲ್ಲಿ "ಕಾಡು ಹಂದಿ" ಎಂಬ ಅರ್ಥವನ್ನು ನೀಡುತ್ತದೆ. ಇದು "ಮಳೆ ಮೋಡ" ಎಂಬ ಅರ್ಥವನ್ನೂ ಕೊಡುತ್ತದೆ ಮತ್ತು ಕೆಲವು ಸಂದರ್ಭಗಳಲ್ಲಿ ಸಾಂಕೇತಿಕ ಅರ್ಥವನ್ನೂ ನೀಡುತ್ತದೆ. ಉದಾಹರಣೆಗೆ, ಋಗ್ವೇದದ 1.61.7 ಮತ್ತು 10.99.6 ಮಂತ್ರಗಳಲ್ಲಿ ವೈದಿಕ ದೇವತೆಯಾದ ವೃತ್ರನನ್ನು ವರಾಹನೆಂದು ಕರೆಯಲಾಗಿದೆ. ಸೋಮ ದೇವತೆಯ ವಿಶೇಷತೆಯನ್ನು ಮಂತ್ರ 10.97.7 ರಲ್ಲಿ ಈ ವರಾಹ ಶಬ್ದ ತಿಳಿಸುತ್ತದೆ.  ನಂತರ ಮಳೆ-ಸಂಬಂಧವಾಗಿ ಈ ಪದದ ಅರ್ಥವನ್ನು ವರ-ಆಹರ್ತಾ ಎಂಬುದಾಗಿ ವಿಸ್ತರಿಸಿತು, ಇದರರ್ಥ "ಒಳ್ಳೆಯ ವಸ್ತುಗಳನ್ನು ತರುವವನು". ವರಾಹದ ಚಿತ್ರಣವು ನಾಲ್ಕನೇ ಅವತಾರ ನರಸಿಂಹ (ಸಿಂಹದ ತಲೆಯ ಮನುಷ್ಯ) ಕ್ಕೆ ಹೋಲುತ್ತದೆ.

. ಅದರ ದೇಹದಲ್ಲಿ ಸಂತರು, ಋಷಿಗಳು, ದೇವತೆಗಳು, ಸಪ್ತಮಾತೃಕೆಯರು ಮತ್ತು ಅದು ಸಾಂಕೇತಿಕವಾಗಿ ಸಂರಕ್ಷಿಸುವ ಹಲವಾರು ಜೀವಿಗಳನ್ನು ಕೆತ್ತಲಾಗಿದೆ. ಭೂದೇವಿ ಮುಳುಗಿದ್ದು, ಕಳೆದುಹೋಗಿದೆ.]]

ವರಾಹಾವತಾರವನ್ನು ಸಾಮಾನ್ಯವಾಗಿ ಸ್ವತಂತ್ರವಾದ ಬೃಹದ್ಗಾತ್ರದ ಹಂದಿ ಎಂದು ಚಿತ್ರಿಸಲಾಗಿದೆ, ಉದಾಹರಣೆಗೆ, ಮರಳುಗಲ್ಲಿನಲ್ಲಿ ಮಾಡಿದ ಖಜುರಾಹೊ (ಸಿ. 900-925) ವರಾಹುವಿನ ಏಕಶಿಲೆಯ ಶಿಲ್ಪವು 2.6 metres (8 ft 6 in) ಉದ್ದ ಮತ್ತು 1.7 ಮೀಟರ್ (5 ಅಡಿ 7 ಇಂಚುಗಳು) ಎತ್ತರದಲ್ಲಿದೆ.[11] ಮುರಾದ್ಪುರ್, ಬಡೋಹ್, ಗ್ವಾಲಿಯರ್, ಝಾನ್ಸಿ ಮತ್ತು ಅಪಸಾದ್ನಲ್ಲಿ ಕಾಣಬಹುದು.

ಮಾನವಜನ್ಯ ರೂಪದಲ್ಲಿ, ವರಾಹ ಸಾಮಾನ್ಯವಾಗಿ ಪಾಶವಿಕ ಮಾದರಿಗಳಂತೆ ವಿಲಕ್ಷಣವಾದ ಹಂದಿಯ ಮುಖವನ್ನು ಹೊಂದಿದೆ. ಮುಸುಡಿ ಸಣ್ಣದಾಗಿದೆ. ದಂತಗಳ ಸ್ಥಾನ ಮತ್ತು ಗಾತ್ರವನ್ನು ಸಹ ಬದಲಾಯಿಸಿದಂತಿದೆ. ಕಿವಿಗಳು, ಗಲ್ಲ ಮತ್ತು ಕಣ್ಣುಗಳು ಸಾಮಾನ್ಯವಾಗಿ ಮನುಷ್ಯರ ಆಕಾರದಲ್ಲಿಯೇ ಇವೆ. ಉದಯಗಿರಿ ಮತ್ತು ಇರಾನ್ ಗಳಲ್ಲಿನ ಮೊದಮೊದಲ ಶಿಲ್ಪಿಗಳು ಮಾನವ ದೇಹಕ್ಕೆ ಹಂದಿ ತಲೆಯನ್ನು ಹೇಗೆ ಜೋಡಿಸುವುದು ಹೇಗೆಂಬ ಸಮಸ್ಯೆಯನ್ನು ಎದುರಿಸಿರಬೇಕು. ಅವರು ಮಾನವನ ಕುತ್ತಿಗೆಯನ್ನು ತೋರಿಸಲಿಲ್ಲ. ಆದಾಗ್ಯೂ, ಬಾದಾಮಿಯಲ್ಲಿ, ಮಾನವ ಕುತ್ತಿಗೆಯನ್ನು ಸೇರಿಸುವ ಮೂಲಕ ಈ ಸಮಸ್ಯೆಯನ್ನು ಪರಿಹರಿಸಲಾಯಿತು. ಕೆಲವು ಶಿಲ್ಪಗಳಲ್ಲಿ ಒಂದು ಕುದುರೆಯನ್ನು ತೋರಿಸಿದರೆ, ಇನ್ನು ಕೆಲವು ಶಿಲ್ಪಗಳಲ್ಲಿ ವಿಷ್ಣುವಿನ ಪ್ರತಿಮೆಗಳಿಗೆ ವಿಶಿಷ್ಟವಾದ ಎತ್ತರವಾದ ಶಂಕುವಿನಾಕಾರದ ಕಿರೀಟವನ್ನು ಜೋಡಿಸಿ ಮೆಲಿನ ಸಮಸ್ಯೆಯನ್ನು ನಿವಾರಿಸಿಕೊಳ್ಳಲಾಗಿದೆ. ವರಾಹ ಶಿಲ್ಪಗಳು ಸಾಮಾನ್ಯವಾಗಿ ಬಲಕ್ಕೆ ತಿರುಗಿರುತ್ತವೆ; ಎಡಮುಖದ ವರಾಹಗಳನ್ನು ಚಿತ್ರಿಸಿದ ಅಪರೂಪದ ನಿದರ್ಶನಗಳಿವೆ.

ವರಾಹದ ಎರಡು ಸಾಂಕೇತಿಕ ರೂಪಗಳು ಜನಪ್ರಿಯವಾಗಿವೆ. ಯಜ್ಞ ವರಾಹ - ಯಜ್ಞವನ್ನು ಸೂಚಿಸುವ ಸಿಂಹಾಸನದ ಮೇಲೆ ಕುಳಿತಿರುತ್ತದೆ ಮತ್ತು ಭೂದೇವಿ ಮತ್ತು ಲಕ್ಷ್ಮಿ ಸುತ್ತುವರಿದಿದ್ದಾರೆ.

ವರಾಹ ಸಾಮಾನ್ಯವಾಗಿ ದಶಾವತಾರ ಚಿತ್ರಗಳಲ್ಲಿ ಸೇರಿದೆ - ಅಲ್ಲಿ ವಿಷ್ಣುವಿನ ಹತ್ತು ಪ್ರಮುಖ ಅವತಾರಗಳನ್ನೂ -ಕೆಲವೊಮ್ಮೆ ವಿಷ್ಣುವಿನ ಸುತ್ತಲೂ- ಚಿತ್ರಿಸಲಾಗಿದೆ. ವೈಕುಂಠ ವಿಷ್ಣು (ಚತುರ್ಮುಖ ವಿಷ್ಣು) ಚಿತ್ರಗಳಲ್ಲಿ, ವರಾಹವನ್ನು ಎಡಮುಖದಂತೆ ತೋರಿಸಲಾಗಿದೆ. ವರಾಹ ಶಕ್ತಿ (ಶಕ್ತಿ ಅಥವಾ ಪತ್ನಿ) ಎಂಬುದು ಮಾತೃಕಾ (ತಾಯಿ ದೇವತೆ) ವರಾಹಿಯಾಗಿದ್ದು, ದೇವರನ್ನು ಹೋಲುವ ಹಂದಿಯ ತಲೆಯುಳ್ಳ ಹಾಗೆ ಚಿತ್ರಿಸಲಾಗಿದೆ. ಪುರಾಣಗಳು ರಾಕ್ಷಸನಾದ ಹಿರಣ್ಯಾಕ್ಷ ಭೂದೇವಿಯನ್ನು ಕದ್ದೊಯ್ದು ಮಹಾಸಾಗರಕ್ಕೆ ಅವಳನ್ನು ಎಸೆಯುತ್ತಾನೆ. ವಿಷ್ಣು ಈ ಅನ್ಯಾಯದ ವಿರುದ್ಧ  ಹೋರಾಡುತ್ತಾನೆ, ರಾಕ್ಷಸನನ್ನು ಕೊಲ್ಲುತ್ತಾನೆ ಮತ್ತು ಭೂಮಿಯನ್ನು ರಕ್ಷಿಸುತ್ತಾನೆ. ಅಗ್ನಿ ಪುರಾಣ, ಭಾಗವತ ಪುರಾಣ, ದೇವಿ ಭಾಗವತ ಪುರಾಣ, ಪದ್ಮ ಪುರಾಣ, ವರಾಹ ಪುರಾಣ, ವಾಯು ಪುರಾಣ ಮತ್ತು ವಿಷ್ಣು ಪುರಾಣ ಸೇರಿದಂತೆ ವಿವಿಧ ಪುರಾಣಗಳು ವರಾಹದ ಈ ದಂತಕಥೆಯನ್ನು ನಿರೂಪಿಸುತ್ತವೆ, ಆದರೆ ಈ ಕಥೆಗಳು ಅವುಗಳ ವಿವರಗಳಲ್ಲಿ ಬದಲಾಗುತ್ತವೆ.

ಕೆಲವು ಪುರಾಣಗಳಲ್ಲಿ, ವಿಷ್ಣುವಿನ ವಾಸಸ್ಥಾನವಾದ ವೈಕುಂಠದಲ್ಲಿ ದ್ವಾರಪಾಲಕರಾದ ಜಯ ಮತ್ತು ವಿಜಯರೊಂದಿಗೆ ಕಥೆ ಪ್ರಾರಂಭವಾಗುತ್ತದೆ. ಒಮ್ಮೆ ವಿಷ್ಣುವನ್ನು ಭೇಟಿ ಮಾಡಲು ಬಂದ ಮಕ್ಕಳ ರೂಪದಲ್ಲಿ ಜಗತ್ತನ್ನು ಸಂಚರಿಸುವ ನಾಲ್ಕು ಋಷಿಕುಮಾರರನ್ನು ಒಮ್ಮೆ ಅವರು ನಿರ್ಬಂಧಿಸುತ್ತಾರೆ. ಋಷಿಗಳು ಜಯ ಮತ್ತು ವಿಜಯರನ್ನು  ಅಸುರರಾಗಿ ಎಂದು ಶಪಿಸುತ್ತಾರೆ. ಅವರು ಹಿರಣ್ಯಾಕ್ಷ ಮತ್ತು ಹಿರಣ್ಯಕಶಿಪು ಎಂಬ ಹೆಸರಿನಿಂದ ಋಷಿ ಕಶ್ಯಪ ಮತ್ತು ಅವರ ಪತ್ನಿ ದಿತಿಯ ಮಕ್ಕಳಾಗಿ ಹುಟ್ಟುತ್ತಾರೆ. ಹೀಗೆ ಅವರು ದೈತ್ಯರಾಗುತ್ತಾರೆ. ರಾಕ್ಷಸ ಸಹೋದರರು ಶುದ್ಧ ದುಷ್ಟತನದ ಅಭಿವ್ಯಕ್ತಿಗಳು ಮತ್ತು ಬ್ರಹ್ಮಾಂಡದಲ್ಲಿ ಅನಾಹುತವನ್ನು ಸೃಷ್ಟಿಸುತ್ತಾರೆ. ಹಿರಿಯ ಸಹೋದರ ಹಿರಣ್ಯಾಕ್ಷ ತಪಸ್ಸನ್ನು ಆಚರಿಸುತ್ತಾನೆ ಮತ್ತು ಬ್ರಹ್ಮನಿಂದ ವರವನ್ನು ಪಡೆಯುತ್ತಾನೆ ಮತ್ತು ಆ ವರದಿಂದಾಗಿ ಯಾವುದೇ ಪ್ರಾಣಿ ಅಥವಾ ಮನುಷ್ಯನಿಂದ ಅವನಿಗೆ ನಾಶವಾಗದಂತೆ ಆಗುತ್ತದೆ. ಅವನು ಮತ್ತು ಅವನ ಸಹೋದರನು ಭೂಮಿಯ ನಿವಾಸಿಗಳನ್ನೂ ದೇವತೆಗಳನ್ನೂ ಹಿಂಸಿಸುತ್ತಾನೆ ಮತ್ತು ನಂತರದಲ್ಲಿ ಯುದ್ಧದಲ್ಲಿ ತೊಡಗುತ್ತಾನೆ. ಹಿರಣ್ಯಾಕ್ಷ ಭೂಮಿಯನ್ನು ಅಪಹರಿಸುತ್ತಾನೆ ಮತ್ತು ಆದಿಮದ ನೀರಿನಲ್ಲಿ ಅವಳನ್ನು ಅಡಗಿಸುತ್ತಾನೆ. ಕಥೆಯ ಕೆಲವು ರೂಪಾಂತರಗಳಲ್ಲಿ, ಭೂಮಿಯ ದೈತ್ಯನಿಂದ ಅಪಹರಿಸಲ್ಪಟ್ಟ ಕಾರಣದಿಂದಾಗಿ ಒಂದು ಭೂಕಂಪನದ ರೂಪದಲ್ಲಿ ಗಟ್ಟಿಯಾಗಿ ಕೂಗುತ್ತದೆ; ಬೇರೆ ಕಥೆಗಳಲ್ಲಿ, ಅವಳು ರಾಕ್ಷಸನ ಹಿಡಿತದಿಂದ ರಕ್ಷಿಸಲು ಹಸುವಿನ ರೂಪದಲ್ಲಿ ವಿಷ್ಣುವಿಗೆ ಮನವಿ ಮಾಡುತ್ತಾಳೆ. ಕೆಲವು ರೂಪಾಂತರಗಳಲ್ಲಿ, ಋಷಿಗಳೊಂದಿಗೆ ಬ್ರಹ್ಮ ನೇತೃತ್ವದಲ್ಲಿ ತೊಂದರೆಗೀಡಾದ ದೇವತೆಗಳು ಸಹಾಯಕ್ಕಾಗಿ ವಿಷ್ಣುವಿನ ಮೊರೆಹೋಗುತ್ತಾರೆ.

ವರಾಹ ಪುರಾಣವು ವರಾಹ ರೂಪದ ವಿಷ್ಣುವಿನಿಂದ ಭೂದೇವಿಗೆ ವರ್ಣಿಸಲ್ಪಟ್ಟಿದೆ ಎಂದು ಹೇಳುತ್ತದೆ.

### ಸಾಂಕೇತಿಕತೆ 
ವಿಷ್ಣು ಪುರಾಣದಲ್ಲಿ, ವರಾಹವು ಭೂಮಿಯನ್ನು ಶಾಶ್ವತವಾಗಿ ಉದ್ಧರಿಸುವ ಯಜ್ಞವನ್ನು ಪ್ರತಿನಿಧಿಸುತ್ತದೆ. ರೋಸೆನ್ ದಲಾಲ್ ಅವರು ಪ್ರತಿಮಾಶಾಸ್ತ್ರದ ಸಂಕೇತಗಳನ್ನು ಈ ಕೆಳಗಿನಂತೆ ವಿವರಿಸುತ್ತಾರೆ:  ಭೂದೇವಿಗೆ ಮತ್ತು ಭೂವಾಸಿಗಳಿಗೆ ಉಪಟಳವನ್ನು ನೀಡುತ್ತಿದ್ದ ರಾಕ್ಷಸ ಮಾಡಿದ ಅಪಹರಣವನ್ನೂ, ವರಾಹನ ಭೂಸಂರಕ್ಷಣೆಯನ್ನೂ ಒಳಗೊಂಡ ವರಾಹದ ಕಥೆಯ ಚಿತ್ರಣವು ಇಲ್ಲಿದೆ. ಇದು ಸರಿ ಮತ್ತು ತಪ್ಪುಗಳ, ಒಳ್ಳೆಯ ವಿರುದ್ಧದ ದುಷ್ಟತನದ, ಧರ್ಮ ಮತ್ತು ಅಧರ್ಮದ ನಡುವಿನ ಯುದ್ಧದ ಸಂಕೇತವಾಗಿದೆ.

### ಶಿಲ್ಪದ ವಿವರಣೆ 
*(ಸಂಖ್ಯೆ ಲಗತ್ತಿಸಲಾದ ಚಿತ್ರಕ್ಕೆ ಅನುಗುಣವಾಗಿರುತ್ತದೆ): ಇವುಗಳು ಉದಯಗಿರಿ ಗುಹೆಗಳಲ್ಲಿ ಮಾನವೀಯ ಆವೃತ್ತಿಯನ್ನು ಮತ್ತು ಇರಾನ್ನಲ್ಲಿರುವ ಪಾಶವೀ ಆವೃತ್ತಿಯನ್ನು ಒಳಗೊಂಡಿವೆ. ಪ್ರಾಚೀನ ಶಿಲ್ಪಗಳು ದಕ್ಷಿಣ ಭಾರತದ ಕರ್ನಾಟಕದ ಬಾದಾಮಿಯಲ್ಲಿ (6 ನೇ ಶತಮಾನ) ಮತ್ತು ಮಹಾಬಲಿಪುರಂನ (7 ನೇ ಶತಮಾನ) ವರಾಹ ಗುಹಾ ದೇವಾಲಯಗಳಲ್ಲಿ, ಪಶ್ಚಿಮ ಭಾರತದ ಎಲ್ಲೋರಾ ಗುಹೆಗಳಲ್ಲಿ (7 ನೇ ಶತಮಾನ) ಅಸ್ತಿತ್ವದಲ್ಲಿವೆ; ಗುರ್ಜರ-ಪ್ರತೀಹಾರ ರಾಜನಾದ ಮಿಹಿರ ಭೋಜ (836-885 CE) ಆದಿ-ವರಾಹ ಎಂಬ ಬಿರುದನ್ನು ಹೊಂದಿದ್ದು, ವರಾಹ ಚಿತ್ರವನ್ನು ಹೊಂದಿದ ನಾಣ್ಯಗಳನ್ನು ಮುದ್ರಿಸಿದನು.

ಇನ್ನೊಂದು ಪ್ರಮುಖ ದೇವಸ್ಥಾನವೆಂದರೆ ತಮಿಳುನಾಡಿನ ಚಿದಂಬರಂನ ಈಶಾನ್ಯಕ್ಕಿರುವ ಶ್ರೀಮುಷ್ಣಮ್ ಪಟ್ಟಣದಲ್ಲಿರುವ ಭೂವರಾಹಸ್ವಾಮಿ ದೇವಸ್ಥಾನ. ಇದನ್ನು 16 ನೇ ಶತಮಾನದ ಅಂತ್ಯದಲ್ಲಿ ತಂಜಾವೂರು ಪಾಳೇಗಾರನಾದ ಕೃಷ್ಣಪ್ಪ II ನಿರ್ಮಿಸಿದನು. ವರಾಹದ ಚಿತ್ರವು ಸ್ವಯಂಭೂ ಚಿತ್ರವಾಗಿದ್ದು, ವೈಷ್ಣವ ಕ್ಷೇತ್ರದ ಎಂಟು ಸ್ವಯಂ-ಅಭಿವ್ಯಕ್ತಿಯಲ್ಲಿ ಒಂದಾದ ಸ್ವಯಂಭೂ ಚಿತ್ರವೆಂದು ಪರಿಗಣಿಸಲ್ಪಟ್ಟಿದೆ. ದೇವಸ್ಥಾನದ ಪ್ರಾಕಾರದಲ್ಲಿರುವ ಬರವಣಿಗೆಯು ಶ್ರೀಮುಷ್ಣ ಮಾಹಾತ್ಮ್ಯೆಯನ್ನು ಉಲ್ಲೇಖಿಸಿ ಹನ್ನೆರಡು ಸಂಕ್ರಮಣಗಳಲ್ಲಿ ನಡೆಯುವ ಧಾಮಿ‍ಕ ಆಚರಣೆಗಳನ್ನು ವಿವರಿಸುತ್ತದೆ. ಈ ದೇವಾಲಯದಲ್ಲಿ ಹಿಂದೂಗಳು ಮತ್ತು ಮುಸ್ಲಿಮರು ಒಂದೇ ಭಾವದಿಂದ ಪೂಜೆ ಸಲ್ಲಿಸುತ್ತಾರೆ. ತಮಿಳು ತಿಂಗಳಾದ ಮಾಸಿ (ಫೆಬ್ರವರಿ-ಮಾರ್ಚ್)ಯಲ್ಲಿ ನಡೆಯುವ ದೇವಾಲಯದ ವಾರ್ಷಿಕ ಉತ್ಸವದಲ್ಲಿ ಎರಡೂ ಸಮುದಾಯಗಳು ಉತ್ಸವ ಮೂರ್ತಿಯನ್ನು ಹೊತ್ತು ತರುತ್ತಾರೆ. ಈ ದೇವತೆ ಅನೇಕ ಪವಾಡಗಳನ್ನು ನೆಡೆಸಿದಂತೆ ಹೇಳಲಾಗುತ್ತದೆ. ಈ ದೇವತೆಯನ್ನು  ಮುಸ್ಲಿಮರು ವರಾಹ ಸಾಹೇಬ್ ಎಂದು ಕರೆಯುತ್ತಾರೆ.

ಪಶ್ಚಿಮ ಬಂಗಾಳದ ಮುರಾದ್ಪುರದಲ್ಲಿ, 8 ನೇ ಶತಮಾನದ 2.5 ಮೀಟರ್ (8 ಅಡಿ 2 ಇಂಚು)ಎತ್ತರದ ವರಾಹ ಶಿಲ್ಪವನ್ನು ಪೂಜಿಸಲಾಗುತ್ತಿದೆ. ಇದು ವರಾಹದ ಅತ್ಯಂತ ಹಳೆಯ ಚಿತ್ರಗಳಲ್ಲಿ ಒಂದಾಗಿದೆ. ಮತ್ತು ಲಕ್ಷ್ಮೀ ವರಾಹ ದೇವಸ್ಥಾನ, ಆಂಧ್ರ ಪ್ರದೇಶ,  ಕರ್ನಾಟಕದ ಮರವಂತೆ ಮತ್ತು ಕಲ್ಲಹಳ್ಳಿ, ಕೇರಳ, ಮಧ್ಯ ಪ್ರದೇಶ, ಒಡಿಶಾದಲ್ಲಿ ಯಜ್ಞ ವರಾಹ ದೇವಸ್ಥಾನ, ಮತ್ತು ಲಕ್ಷ್ಮೀ ವರಾಹ ದೇವಾಲಯ, ಪುಷ್ಕರ್, ತಮಿಳುನಾಡು ಮತ್ತು ಉತ್ತರ ಪ್ರದೇಶದ ಔಲ್, ರಾಜಸ್ಥಾನ ಹೀಗೆ  ಭಾರತದಾದ್ಯಂತ ಇವೆ.

### ಇವುಗಳನ್ನೂ ನೋಡಿ 
* ವರಾಹ ಉಪನಿಷತ್
* ನರಸಿಂಹ
* ವರಾಹಿ

## ಗ್ರಂಥಸೂಚಿ 
* 
* 
* 
* 

### ಉಲ್ಲೇಖಗಳು 
ವರ್ಗ:ದಶಾವತಾರಗಳು